**Javna ustanova Muzeji i galerije Nikšić**

**PROGRAM RADA JAVNE USTANOVE**

**MUZEJI I GALERIJE NIKŠIĆ ZA 2022. GODINU**

**NIKŠIĆ, decembar 2021. godine**

Na osnovu člana 21 stav 2 tačka 6 Statuta Javne ustanove Muzeji i galerije Nikšić br. 07-03 od 25.01.2016. godine, v.d. direktora Javne ustanove Muzeji i galerije Nikšić, predlaže

**PROGRAM RADA JAVNE USTANOVE MUZEJI I GALERIJE NIKŠIĆ**

**ZA 2022. GODINU**

**Uvodne napomene**

**Naziv Ustanove je pogrešan. U Nikšiću postoji samo jedan muzej, pa u nazivu treba da stoji jednina. Ispravno bi bilo JU Muzej i galerije, ako bi se ostalo pri ovom imenu Ustanove.**

Djelatnost Ustanove se obavlja u okviru četiri organizacione jedinice:

1. Zavičajni muzej

2. Galerije Nikola I i Ilija Šobajić

3. Stari grad Anderva

4. Služba za zajedničke poslove

Zbog izvođenja konzervatorsko-restauratorskih radova na sanaciji zgrade Dvorca u kojoj je JU Muzeji i galerije smještena, kao i probijanja termina završetka prve faze radova (rok je bio avgust 2021), i nemanja nikakvog podatka o tome kada bi zgrada mogla biti spremna za useljenje, program mora biti redukovan i prilagođen okolnostima. Vrijeme dok se čeka useljenje treba iskoristiti za pripremu Tematsko ekspozicionog plana buduće stalne muzejske postavke, na izradi publikacija neophodnih za prezentaciju i kulturno predstavljanje Ustanove, čišćenje i konzervaciju oštećenih slika i muzejskih eksponata, izradu suvenira, istraživanje i sakupljanje muzejskog materijala, kao i izradu novih akata o unutrašnjoj organizaciji i poslovanju same Ustanove.

Osnovni problem JU Muzeji i galerije Nikšić je glomazna struktura (44 zaposlenih) Ustanove u kojoj nijesu precizno definisane radne obaveze svakog pojedinca. Veliki je problem i to što su, zbog radova na zgradi Dvorca, zaposleni smješteni u neadekvatnom prostoru (koji pripada Biblioteci Njegoš) gdje nema mjesta za rad za sve ljude koji su ovdje na platnom spisku. Takođe se može zaključiti da jedan dio zaposlenih i ne dolazi na posao, pravdajući to činjenicom da nemaju gdje da budu, što i odgovara zatečenom stanju.

Kao problem zaposleni vide i pravni status Starog grada Anderva, koji se, iako je proglašen za kulturno dobro, davao na korišćenje privatnim licima i NVO sektoru, a Ustanova se tretirala samo kao neko ko ga sanira, čuva i čisti od smeća, a njime ne raspolaže u punom kapacitetu. U vezi sa tim treba donijeti pravni akt kojim bi joj se utvrdila prava i obaveze u odnosu na ovo kulturno dobro.

Ako se imaju u vidu i nepovoljni epidemiološki uslovi, sa neizvjesnim tokom trajanja i mjerama prevencije i zaštite vezani za korona virus, to se mora naznačiti da program rada, u tom slučaju, može i mora, biti, shodno situaciji, i promijenjen.

Po zakonima o muzejskoj djelatnosti i čuvanju muzejskog materijala, direktor je u obavezi da poslije preuzimanja funkcije izvrši reviziju muzejskih postavki i umjetničkih predmeta. Međutim, zbog sadašnjih radova na zgradi Muzeja, kada su svi predmeti iz nje iznijeti, adekvatno zaštićeni i smješteni u depoima, njihovo raspakivanje i obrada, u postojećim uslovima, rizični su i gotovo nemogući. Zbog toga će se pribjeći nekoj skraćenoj varijanti revizije, na račun već postojećih, i u skladu sa onim kako to kustosi, kao odgovorna lica za pojedine zbirke, vide. Mišljenja smo da veliku i potpunu reviziju cjelokupne muzejske građe treba početi sa unošenjem eksponata u Muzej, pri čemu treba napisati iscrpan izvještaj o svim revizijama, popisima, kupovinama, nestancima i krađama o kojima postoji ikakav trag. To bi, u novim uslovima rada, bio i najbolji početak.

Plan rada:

S obzirom na to da su planirani, i već se rade, sveobuhvatni radovi na sanaciji i renoviranju zgrade Dvorca koja je, u cjelini, pripala na korišćenje JU Muzeji i galerije, to se nadamo da će zgrada u punom sjaju i na najbolji mogući način doprinijeti i pomjeranju percepcije građana Nikšića prema kulturi, što će, onda, pomoći da se izađe iz začaurenosti i tavorenja kulturnih institucija, njihovom čvršćem povezivanju i valorizaciji u gradu. Velike prostorne mogućnosti zgrade omogućiće i savremen pristup u obavljanju muzejske i galerijske djelatnosti, kao i način da sam Muzej svoju djelatnost organizuje ne samo kao kulturna institucija prvog reda, već i ka ostvarivanju ličnih prihoda (ulaznice, radionice, suvenirnica, kafić...), što bi značilo i relaksiranije odnose prema osnivaču (Opštini) i prema posjetiocima, korisnicima kulturnih programa i usluga.

Tokom 2022. godine treba raditi na formiranju stručne biblioteke za koju postoje uslovi i koja je neophodna za profesionalni rad i dalje napredovanje i usavršavanje ljudi koji se bave usko stručnim poslovima u Ustanovi, u cilju unapređenja i razvoja muzejske djelatnosti.

Planirana je izrada monografije o Kralju Nikoli (državnik, graditelj, književnik), u okviru koje bi bio posebno istaknut dio o Dvorcu. Pored monografije dobro bi bilo uraditi i katalog-publikaciju Savremena likovna scena Nikšića u kojoj bi se našle fotografije najvrjednijih djela savremenih umjetnika iz našeg grada (sa njihovim kratkim biografijama), a ti radovi bi, u isto vrijeme, bili i prva galerijska postavka u Dvorcu prilikom njegovog otvaranja. Na kraju godine, hronološki pregled događaja, i svu propratnu dokumentaciju objaviti u Godišnjaku, koji treba da bude ogledalo i najbolji izvještaj o tome šta se sve tekuće godine radilo.

U saniranoj i renoviranoj zgradi je planirana i suvenirnica, pa treba angažovati umjetnike na izradi suvenira. Dobro bi bilo da suveniri izražavaju kulturni duh grada: fotografije, slikane šolje, makete spomenika, građevina, proizvodi umjetničkih zanata, dekupaž, etno-lutke, privesci, obilježivači stranice, magneti... da nose neku prepoznatljivu oznaku grada.

Do useljenja u Dvorac potrebno je napraviti komisiju (iz Opštine i Muzeja) koja bio izvršila reviziju i povraćaj slika koje se sada nalaze u Opštini, a čiji je prvobitni vlasnik bio Muzej.

Neophodno je, prije otvaranja Dvorca, izvršiti i restauraciju i konzervaciju monumentalne slike Petra Lubarde Trinaestojulski ustanak iz 1967. godine (550cm x 248cm), koja zbog dimenzija nije mogla biti iznijeta iz Dvorca, već u njemu, zaštićena i deponovana, čeka restauraciju.

Prije prenošenja u Muzej, potrebno je izvršiti stručno čišćenje svih slika, a nephodna je i hitna restauracija 67 radova: Portret Steva Vrčevića i Portret Jovanke Vrčević (Anastas Bocarić), Portret Marka Miljanova (Cigler), Htonični svet I (Peđa Milosavljević), Crveni plantarija (Jovan Spremo), Rodna kuća Nikole Kovačevića (Mirko Kujačić), kao i oko 60 radova Ilije Šobajića.

Naši kustosi redovno obilaze Dvorac i informišu se oko radova na njemu. Njihova posljednja zapažanja i kritike se odnose na način na koji se planira osvjetljenje. Muzej zbog postavki, vitrina (slika i materijala koji se izlaže) ne može i ne smije da ima osvjetljenje kao i svaki drugi objekat, već veoma specifičan. Da ne bi poslije dolazilo do radova na završenim zidovima (obijanja, štemovanja i unošenja kablova) molimo Vas da nas izvijestite o čemu se ovje radi i kako je to osvjetljenje planirano...

Ukoliko bi do kraja 2022. godine svi radovi na Dvorcu bili završeni, molimo da se naš stručni kadar – kustosi, umjetnici i muzejski pedagozi konsultuju oko njegovog unutrašnjeg muzejsko-galerijskog opremanja.

**Programske aktivnosti po mjesecima:**

Januar

Krajem decembra postaviti kolektivnu izložbu nikšićkih umjetnika: Božićni bazar ručnih radova i suvenira, prodajni štandovi u centru grada, promocija starih zanata

Predavanje: Seljaštvo kao nosilac tradicionalnog života na Balkanu - etnolog

Februar

Izložba:Freske i ikone Popa Strahinje iz Budimlja – Polimski muzej

Predavanje: Materijalna i nematerijalna kulturna baština, muzeologija – dr Angelina Milosavljević, Singidunum, Beograd

Mart

Izložba dokumenata na temu: Istorija novinarstva u Nikšiću

Tokom mjeseca marta u saradnji sa osnovnim školama projekat Princeze na dvoru Petrovića

April

Likovna manifestacija: Snaga života, šaranje i bojenje jaja, Konkurs za izbor najljepšeg jajeta

Predavanje Stare knjige i zapisi na tlu Crne Gore, dr Jelica Stojanović

Maj

Tokom maja u saradnji sa srednjim školama projekat Pejzaži moje domovine

Sa tehnikom akvarela djecu bi upoznala slikarka Olivera Eraković- kustos

Kulturno-prosvetni značaj manastira Ostrog

Evropska noć muzeja organizuje se pod pokroviteljstvom Vijeća Evrope  i  UNESCO-a i vezuje se za Međunarodni dan muzeja (18. maj), koji je ustanovljen od strane ICOM-a, a svake godine fokusiran je na različitu muzejsku temu.

Virtuelna posjeta evropskim muzejima, bioskop

Jun

Izložba u holu Gimnazije: Pejzaži moje domovine

Saborna crkva u Nikšiću kroz vrijeme – foto izložba

Predavanje: Graditeljski poduhvati kralja Nikole u Nikšiću dr Vladimir Bojković

Jul

Istorija i freskopis manastira Zagrađe, foto izložba

Okrugli sto: Muslimanska kultura u Nikšiću, mr Sait Šabotić, mr Željko Vujadinović

Predavanje: Žitijna ikona kao vid biografije, na primjeru Longinove ikone Stefana Dečanskog, mr Mirko Toljić

Avgust

Izložba: Kulturno istorijska cjelina Dvorac, Saborna crkva

Radionica: Šare sa crnogorske nošnje, tkanih ćilima, preslica i drugih predmeta za svakodnevnu upotrebu, kamp za djecu u nekom manastirskom konaku

Predavanje: Riznica Pivskog manastira, iguman Jeftimije Škuletić

Septembar

U okviru Septembarskih dana kulture napraviti veći broj programa, npr:

Na osnovu Ugovora o saradnji sa Kućom legata iz Beograda, dvije dokumentarne izložbe: Život i djelo Rista Stijovića i Život i djelo Petra Lubarde

Predavanje: Istorija školstva u Crnoj Gori

Autorsko veče, dr Vesna Damljanović, pijanista

Radionica i izložba učenika Gimnazije Stojan Cerović - Umjetnost kaligrafije

Okrugli sto: Borci za slobodu Nikšićkog kraja kroz istoriju – učešće istoričara

Izložba: Moda kao fenomen (Moda ili stil), Nada Momirović

Promocija neke istorijske knjige

Oktobar

Smotra folklora: Narodni duh kao pokretač igre i pjesme

Etnološka izložba: Ništa nije tako živo kao prošlost kada se oživi

Predavanje: U mukama najvećim pjevati (Njegoš) dr Milo Lompar

Novembar

Povodom 110 godina od početka Prvog balkanskog rata, Okrugli sto Crna Gora u balkanskim ratovima, učešće istoričara dr. V. Jovović, dr Ž. Leković, dr M. Ković, dr P. Kondić

Izložba: Dva vijeka istorije fotografije (najstarije fotografije u Crnoj Gori)

Predavanje: Tradicija je ljepota koju čuvamo, a ne lanac za okivanje dr Dušan Krcunović

Decembar

Izložba: Manastirska umjetnost i monaško rukodelje

Predavanje: Lazar Tomanović (1845-1832) zaboravljeni crnogorski intelektualac, povodom devedesete godine od njegove smrti dr Lidija Tomić

Kolektivna izložba nikšićkih umjetnika pred Novu godinu

FINANSIJSKI PLAN ZA 2022.GODINU

Primici

|  |  |  |
| --- | --- | --- |
| R.br. | OPIS |  |
| 1. | Prihodi od budžeta | 448.300,00 € |
| 2. | Prihodi od sopstvene djelatnosti | 0,00 € |
|  | ***U k u p n i p r i m i c i*** | **448.300,00 €** |

Izdaci

|  |  |  |
| --- | --- | --- |
| R.br. | OPIS |  |
| 1. | Bruto zarade zaposlenih | 419.900,00 € |
| 2. | Programske aktivnosti | 10.000,00 € |
| 3. | Komunalne usluge | 13.200,00 € |
| 4. | Nadoknada članovima Savjeta | 5.200,00 € |
|  |  |  |
|  |  |  |
|  | ***U k u p n i i z d a c i (1+2+3+4)*** | **448.300,00 €** |

Napomena :

* Bruto zarade zaposlenih u iznosu od 419.900,00 eura su planirane za jedanaest mjeseci 2022.godine ;
* Zarada za decembar 2021.godine u iznosu od 36.000,00 eura i komunalne usluge u iznosu od 1.000,00 eura planirane su na poziciji 463 (otplata obaveza iz prethodnog perioda) kod Sekretarijata za finansije, razvoj i preduzetništvo, tako da ukupni transfer iz budžeta iznosi 485.300,00 eura.

Broj: 01- 780 V.D. DIREKTORA

Nikšić, 08.12.2021. godine Vesna Todorović,s.r.